**ՀԻՄՆԱՎՈՐՈՒՄ**

**«Գնման պայմանագրում փոփոխություն կատարելու թույլտվություն տալու մասին» Հայաստանի Հանրապետության կառավարության որոշման նախագծի ընդունման անհրաժեշտության**

**1. Կարգավորման ենթակա ոլորտի կամ խնդրի սահմանումը.**

Ք. Երևանի, Շենգավիթ Գ. Նժդեհի փ. 23/1 հասցեում Հակակոռումպցիոն դատարանի շենքի ընթացիկ նորոգման շինարարական աշխատանքներն իրականացնելու նպատակով կազմվել է վարչական շենքի ընթացիկ նորոգման էսքիզային առաջարկ, ծավալների մասնագրեր, որի հիման վրա կազմվել է ծավալաթերթ-նախահաշիվ: Շինարարական աշխատանքների իրականացման ժամանակ շինարարական կազմակերպության և տեխնիկական հսկողի մանրամասն ուսումնասիրության արդյունքում, պարզվել է, որ վարչական շենքի նկուղային հարկի ընթացիկ նորոգման էսքիզային առաջարկում ներկայացված ինժեներական և կոնստրուկտորական լուծումները չեն համարվում ընթացիկ նորոգում, այլ հանդիսանում են կապիտալ շինարարություն:

Ընթացիկ նորոգման շինարարական աշխատանքներն իրականացնելու ժամանակ, շինարարի և տեխնիկական հսկողի կողմից կատարված փաստացի չափագրումների արդյունքում, պազվել է նաև, որ առկա են ընթացիկ նորոգման շինարարական աշխատանքների ծավալների տարբերություն:

Ելնելով վերոգրյալից՝ Երևանի, Շենգավիթ Գ. Նժդեհի փ. 23/1 հասցեում իրականացվող ընթացիկ նորոգման շինարարական աշխատանքները պայմանագրով նախատեսված գումարի շրջանակներում (50 450 000 հիսուն միլիոն չորս հարյուր հիսուն հազար ՀՀ դրամ) ավարտելու նպատակով, անհրաժեշտություն է առաջացել պայմանագրով նախատեսված աշխատանքները փոխարինել այլ բնութագրեր ունեցող աշխատանքներով՝ նկուղային հարկի նորոգմանն ուղղված աշխատանքները ամբողջությամբ ուղղելով վարչական շենքի առաջինից վեցերորդ հարկերի վերանորոգմանը:

**2.Առկա իրավիճակը.**

Կառավարության 2017 թվականի մայիսի 4-ի թիվ 526-Ն որոշմամբ հաստաված Հավելված N 1-ի 56-րդ կետի համաձայն՝

«56. Արգելվում է պայմանագրում, իսկ եթե պայմանագրի գինը գործոնային է, ապա նաև այդ պայմանագրին կից հաջորդող յուրաքանչյուր տարիներին կնքված համաձայնագրում կատարել այնպիսի փոփոխություններ, որոնք հանգեցնում են գնվող ապրանքների, աշխատանքների և ծառայությունների ծավալների կամ ձեռք բերվող գնման առարկաների միավորի գնի կամ պայմանագրի գնի արհեստական փոփոխման: Արհեստական են համարվում հետևյալ փոփոխությունները` (…)

3) պայմանագրով նախատեսված ապրանքների, աշխատանքների կամ ծառայությունների փոխարինումն այլ բնութագրեր ունեցող ապրանքներով, աշխատանքներով կամ ծառայություններով, որոնք միասին գումարային արտահայտությամբ գերազանցում են պայմանագրի գնի տասնհինգ տոկոսը: (…):»:

Հաշվի առնելով վերոգրյալը, հարկ է նշել, որ ք. Երևանի, Շենգավիթ Գ. Նժդեհի փ. 23/1 հասցեում իրականացվող ընթացիկ նորոգման շինարարական աշխատանքները առաջինից վեցերորդ հարկերում 2021 թվականի հունիսի 28-ին կնքված N ՀՀԱՆ-ԳՀԱՇՁԲ-21/24 պայմանագրով նախատեսված գումարի շրջանակներում (50 450 000 հիսուն միլիոն չորս հարյուր հիսուն հազար ՀՀ դրամ) ավարտելու համար 2021 թվականի հունիսի 28-ին կնքված N ՀՀԱՆ-ԳՀԱՇՁԲ-21/24 պայամանգրում ներառված աշխատանքների տեսակը փոփոխելիս անհրաժեշտ է 15 %-ի փոխարեն թույլատրել կատարել է 40 %-ի համադրում, քանի որ առանց դրա առաջինից վեցերորդ հարկերի շինարարական աշխատանքնեը ամբողջովին ավարտել հնարավոր չի լինի: Հիմք ընդունելով վերոգրյալը և ղեկավարվելով 2017 թվականի մայիսի 4-ի թիվ 526-Ն որոշմամբ հաստաված Հավելված N 1-ի 3-րդ կետով՝ սույն Կառավարության որոշմամբ առաջարկվում է լուծել առկա խնդիրը՝ թույլատրելով Հայաստանի Հանրապետության արդարադատության նախարարությանն՝ Հայաստանի Հանրապետության արդարադատության նախարարությանն պետության կարիքների համար շենքերի, շինությունների ընթացիկ նորոգման աշխատանքների կատարման 2021 թվականի հունիսի 28-ի N ՀՀԱՆ-ԳՀԱՇՁԲ-21/24 պետական գնման պայմանագրում փոփոխել դրանում ներառված աշխատանքների տեսակը՝ չկիրառելով Հայաստանի Հանրապետության կառավարության 2017 թվականի մայիսի 4-ի N 526-Ն որոշմամբ հաստատված՝ գնումների գործընթացի կազմակերպման կարգի 56-րդ կետի 3-րդ ենթակետով նախատեսված պայմանագրի գնի տասնհինգ տոկոսի գերազանցման պայմանը, դրա փոխարեն կիրառելով՝ քառասուն տոկոսի գերազանցման պայման:

**3. Կարգավորման նպատակները, ակնկալվող արդյունքը.**

Նախագծի ընդունման արդյունքում հնարավոր կլինի ավարտին հասցնել ք. Երևանի, Շենգավիթ Գ. Նժդեհի փ. 23/1 հասցեում գտնվող վարչական շենքի առաջինից վեցերորդ հարկերի ընթացիկ նորոգման շինարարական աշխատանքները:

**4. Իրավական ակտի նախագիծը մշակող պատասխանատու մարմինը, ինչպես նաև, անհրաժեշտության դեպքում, նախաձեռնողի, հեղինակների և մշակմանը մասնակցող անձանց մասին տեղեկություններ.**

Նախագիծը մշակվել է Հայաստանի Հանրապետության արդարադատության նախարարության կողմից:

**5. Նախագծի ընդունման կապակցությամբ** **պետական** **բյուջեում** **կամ** **տեղական** **ինքնակառավարման մարմինների** **բյուջեներում** **ծախսերի** **և** **եկամուտների** **էական** **ավելացումների** **կամ նվազեցումների մասին.**

«Գնման պայմանագրում փոփոխություն կատարելու թույլտվություն տալու մասին»Հայաստանի Հանրապետության կառավարության որոշման նախագծի ընդունման կապակցությամբ Հայաստանի Հանրապետության պետական բյուջեում ծախսերի նվազեցում և եկամուտների ավելացում չի նախատեսվում:

**6. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, Հայաստանի Հանրապետության հակակոռուպցիոն ռազմավարության և դրա իրականացման 2019-2022 թվականների միջոցառումների ծրագիր.**

Նախագծի ընդունումը պայմանավորված է նաև Հայաստանի Հանրապետության կառավարության 2019 թվականի հոկտեմբերի 3-ի «Հայաստանի Հանրապետության հակակոռուպցիոն ռազմավարությունը և դրա իրականացման 2019-2022 թվականների միջոցառումների ծրագիրը հաստատելու մասին» N 1332-Ն որոշման միջոցառումների ծրագրի 3-րդ կետի կարգավորմամբ, որով նախատեսվում է Հակակոռուպցիոն մասնագիտացված դատարանի ստեղծում և բավարար մարդկային, վարչական և նյութական ռեսուրսներով ապահովվածություն։

Բացի այդ, Հայաստանի Հանրապետության կառավարության 2021 թվականի օգոստոսի 18-ի «Հայաստանի Հանրապետության կառավարության ծրագրի մասին» N 1363-Ա որոշմամբ «Կոռուպցիայի դեմ պայքարը» 5.5-րդ կետում ամրագրվել է, որ ակնկալվում է առավել սեղմ ժամկետում ամբողջ ծավալով գործարկել Դատարանը, որը հագեցված կլինի անհրաժեշտ նյութատեխնիկական և մարդկային ռեսուրսներով: